Държавен вестник, бр. 101, 2010 г., стр. 3

БРОЙ  101	
Д Ъ Р Ж А В Е Н  В Е С Т Н И К 	
СТР.  3  
като на държателя на електронни пари се 
предоставя информация относно тези условия, 
преди да бъде обвързан от договор или оферта.
(4) За обратното изкупуване може да се 
начислява такса само ако това е посочено в 
договора в съответствие с ал. 3 и ако е налице 
поне едно от следните условия:
1. когато обратното изкупуване е поискано 
преди изтичането на договора;
2. когато договорът предвижда дата на 
изтичане и държателят на електронни пари 
прекрати договора преди тази дата;
3. когато обратното изкупуване е поискано 
повече от една година след датата на изтичане 
на договора.
(5) Таксата по ал. 4 е пропорционална и съ­
размерна на действителните разходи, направени 
от издателя на електронни пари.
(6) Когато обратното изкупуване е поиска­
но преди изтичането на договора, държателят 
на електронни пари може да поиска обратно 
изкупуване на част от електронните пари или 
на цялата сума.
(7) Когато обратното изкупуване е поискано 
от държателя на електронни пари на датата на 
изтичане на договора или до една година след 
това, дружеството за електронни пари:
1. изкупува обратно цялата стойност на 
държаните електронни пари, или
2. изкупува обратно всички средства, поис­
кани от държателя на електронни пари, ако 
дружеството за електронни пари извършва 
друга дейност по смисъла на чл. 77д, ал. 1, 
т. 5 и делът от средства, предназначени да се 
използват като електронни пари, не е предва­
рително известен.
(8) Независимо от разпоредбите на ал. 5, 
6 и 7 правата на обратно изкупуване на раз­
лични от потребители лица, които приемат 
плащания с електронни пари, се уреждат с 
договора между издателите на електронни пари 
и съответните лица.“
§ 12. След чл. 75 се създава наименование 
„Раздел II „Лицензиране“.
§ 13. Член 76 се изменя така:
„Дружество за електронни пари
Чл. 76. (1) Дружество за електронни пари 
е юридическо лице, което е получило лиценз 
за издаване на електронни пари по реда на 
този раздел.
(2) Електронните пари са парична стойност, 
съхранявана в електронна, включително маг­
нитна форма, която представлява вземане към 
издателя, издава се при получаване на средства 
с цел извършване на платежни операции и се 
приема от физическо или юридическо лице, 
различно от издателя на електронни пари.
(3) Лице, което възнамерява да издава 
електронни пари като дружество за електронни 
пари, трябва да получи лиценз за извършване 
на дейност като дружество за електронни пари, 
преди да започне да издава електронни пари.“ 
§ 14. Член 77 се изменя така:
„Условия за издаване, отказ за издаване, отне­
мане на лиценз и прекратяване на дейността
Чл. 77. (1) Българската народна банка издава 
лиценз за извършване на дейност като друже­
ство за електронни пари, когато седалището на 
заявителя е в Република България. Българската 
народна банка издава лиценз, когато заявите­
лят е представил всички изискуеми сведения 
и документи в съответствие с изискванията на 
този закон и подзаконовите актове по прилага­
нето му и ако по преценка на БНБ заявителят 
отговаря на условията за издаване на лиценз.
(2) За условията за издаване, отказ за изда­
ване, отнемане на лиценз и прекратяване на 
дейността се прилагат съответно разпоредбите 
на чл. 10 – 17.
(3) Българската народна банка издава на­
редба по прилагането на този член.“
§ 15. В глава пета след чл. 77 се създават 
чл. 77а и 77б и раздел ІІІ „Изисквания към 
дейността“ с чл. 77в – 77ж:
„Начален капитал
Чл. 77а. (1) Към момента на получаване на 
лиценза дружеството за електронни пари трябва 
да разполага с начален капитал в размер не 
по-малко от 700 000 лв.
(2) Позициите, които се включват в на­
чалния капитал, се определят с наредбата по 
чл. 77, ал. 3.
Собствен капитал
Чл. 77б. (1) Собственият капитал на дру­
жество за електронни пари не може да спада 
под по-голямата от стойностите, определени 
по ал. 2 – 6 или по чл. 77а.
(2) По отношение на дейностите, посочени 
в чл. 77д, ал. 1, т. 1, които не са свързани с 
издаването на електронни пари, изискванията за 
размер на собствения капитал на дружеството 
за електронни пари се изчисляват съгласно 
чл. 9, ал. 1 и 2.
(3) По отношение на дейността по издаване 
на електронни пари размерът на собствения 
капитал на дружеството за електронни пари 
трябва да възлиза на 2 на сто от средната 
стойност на електронните пари в обращение. 
(4) Средна стойност на електронните пари 
в обращение означава средната стойност на 
общия размер на финансовите пасиви, свързани 
с издаваните електронни пари, в края на всеки 
календарен ден за предходните 6 календарни 
месеца, изчислявана на първия календарен 
ден от всеки календарен месец и прилагана 
за същия календарен месец. 
(5) Дружеството за електронни пари разпола­
га по всяко време със собствен капитал, който 
не може да спада под сумата на изискваните 
размери, посочени в ал. 2 и 3.
(6) Въз основа на оценка на процесите по 
управление на риска на базата на данни за 
рисковете от загуби и на механизмите за въ­